วิลลิสทาวเวอร์

วิลลิสทาวเวอร์ (อังกฤษ: Willis Tower) เดิมชื่อ เซียส์ทาวเวอร์ (Sears Tower) เป็นตึกระฟ้า 110 ชั้น สูง 442.3 ม. ในเมืองชิคาโก รัฐอิลลินอย สหรัฐ ออกแบบโดยสถาปนิกบรูซ เกรแฮม (Bruce Graham) และวิศวกรฟาซลูร์ เราะห์มาน ข่าน (Fazlur Rahman Khan) จากสกิดมอร์, โอวิงส์ และเมอร์ริล (Skidmore, Owings & Merrill) เซียส์ทาวเวอร์เปิดใช้งานในปี พ.ศ. 2516 ทำให้กลายเป็นตึกที่สูงที่สุดในโลกแทนที่ตึกเวิลด์เทรดเซ็นเตอร์ (World Trade Center) เป็นระยะเวลา 25 ปี ระหว่างปี พ.ศ. 2517–2541 ก่อนที่จะถูกโค่นสถิติโดยเปโตรนาสทาวเวอร์ (Petronas Tower) ของประเทศมาเลเซีย ในวันที่ 16 กรกฎาคม พ.ศ. 2552 ทางอาคารได้เปลี่ยนชื่อจากเดิม เซียส์ทาวเวอร์ เป็น วิลลิสทาวเวอร์ อย่างเป็นทางการ ปัจจุบันวิลลิสทาวเวอร์เป็นตึกที่สูงเป็นอันดับที่ 3 ในสหรัฐ และสูงเป็นอันดับที่ 24 ของโลก ในแต่ละปี ผู้คนมากกว่า 1.7 ล้านคนมาเยี่ยมชมหอสังเกตการณ์สกายเด็ค (Skydeck) ซึ่งสูงที่สุดในสหรัฐ ทำให้ที่นี่เป็นหนึ่งในสถานที่ท่องเที่ยวยอดนิยมที่สุดของชิคาโก อ้างอิง แหล่งข้อมูลอื่น เว็บไซต์ทางการ เก็บถาวร 2009-04-12 ที่ เวย์แบ็กแมชชีน เซียส์ทาวเวอร์ในเอ็มโพริส เว็บไซต์สกายเด็ค เก็บถาวร 2009-07-22 ที่ เวย์แบ็กแมชชีน SkyscraperPage diagram of Sears Tower โมเดล 3 มิติ จากกูเกิล เก็บถาวร 2010-03-15 ที่ เวย์แบ็กแมชชีน กล้องเซียส์ทาวเวอร์ เก็บถาวร 2007-11-07 ที่ เวย์แบ็กแมชชีน ดูเพิ่ม ตึกระฟ้า